Egon
Egon er navnet på en storm, der ramte Danmark den 10. januar 2015. Egon var den anden storm i en sjælden tvillingestorm, hvor den første Dagmar havde ramt dagen før.
I modsætning til Dagmar, blev Egon ret langvarig, hvilket blandt andet sås i Thyborøn, der havde vindstød af stormstyrke i 30 timer under Egon, mens Dagmar "kun" gav stormvindstød i 12 timer.
Egon gav orkanvindstød mange steder langs Vestkysten, på Vestsjælland og på øerne i Kattegat. Det kraftigste vindstød blev 38,6 m/s på Gniben.
Begge stormes lavtryk havde fulgt den samme bane gennem Skagerrak og videre mod Baltikum. Med så stærk vestenvind i flere dage blev meget vand presset ind i Limfjorden, hvor vandstanden stod højt. I Lemvig nåede man en ny rekordvandstand på 1,95 m.